Taina

Taina on suomalainen naisen etunimi, jonka nimipäivää vietetään 13. lokakuuta samaan aikaan Tanjan ja Taijan kanssa. Almanakassa Taina on ollut vuodesta 1929. Digi- ja väestötietoviraston tietojen mukaan nimi oli annettu vuoden 2019 loppuun mennessä 11 635 henkilölle. Nimen suurin suosio ajoittui 1950-luvun lopulle ja 1960-luvulle innoittajanaan suomalaisen tanssija-näyttelijä Taina Elgin menestyksekäs kausi Hollywood-elokuvissa.

Sana taina tarkoittaa suomen kielessä värttinää (suurikokoista kertausvärttinää) ja hämäläismurteissa myös taimea tai silmua, mutta Kustaa Vilkunan mukaan nimen alkuperä on venäläisessä Tatjana-nimessä, josta Inkerissä on käytetty kutsumamuotona, hellittelymuotona Tainaa. Toisaalta Eero Kiviniemi on esittänyt nimen varhaisten esiintymien alueellisen jakauman perusteella, että ainakin osa nimenantajista on luultavasti ajatellut nimenomaan sanan hämäläismurteellista merkitystä. Ei voida kuitenkaan tietää, mitä merkitystä Tainan vuoden 1929 uudistuksessa nimipäiväkalenteriin lisänneet henkilöt ovat sille ajatelleet.

Taina on myös verraten harvinainen suomalainen sukunimi, joka on mahdollisesti peräisin paikannimestä. Taina on esiintynyt talonnimenä ainakin Mäntyharjulla, Johanneksessa, Luumäellä ja Savitaipaleella. Mäntyharjulla on lisäksi Taina-niminen kylä sekä vesistöt Tainavesi ja Tainakoski.

Tunnettuja Tainoja

Luettelon henkilöt ovat suomalaisia, ellei toisin mainita

 Taïna Barioz, ranskalainen alppihiihtäjä
 Taina Bertell, toimittaja, runoilija ja radikaalifeministi
 Taina Elg, Hollywood-tähti
 Taina Haahti (aik. Hyytiäinen), kirjailija
 Taina Halsti (aik. Nyberg), urheilutoimittaja
 Taina Helve, tanssija ja tanssinopettaja
 Taina Itkonen (o.s. Impiö), maastohiihtäjä
 Taina Kangas, kansallispukukonsultti ja kansallispukuraadin sihteeri
 Taina Karvonen, uimahyppääjä
 Taina Kiljunen, jääkiekkoilija
 Taina Kokkonen, iskelmälaulaja ja radiojuontaja, vuoden 1999 tangokuningatar
 Taina Kopra, sirkustirehtööri
 Taina Kuuskorpi, kirjailija, psykologi ja kouluttaja
 Taina Latvala, kirjailija ja toimittaja
 Taina Lehto, jazzlaulaja
 Taina Licciardo-Toivola, YouTube-videoiden tekijä
 Taina Melleri (Nadja Pyykkö), elokuvaohjaaja ja näyttelijä
 Taina Myllyharju, museonjohtaja
 Taina Ojaniemi (o.s. Uppa, aik. Kolkkala), keihäänheittäjä
 Taina Pieski, Utsjoen kunnanjohtaja
 Taina Pihlajaniemi, lääketieteen professori, kollageenin tutkija
 Taina Sampakoski, opettaja ja kirjailija
 Taina Siekkinen, kilpakävelijä
 Taina Sipilä, ohjelmistoalan yrittäjä ja toimitusjohtaja
 Taina Syrjälä, kestävyysjuoksija
 Taina Teerialho, kirjailija
 Taina Valkonen, kuvataiteilija, performanssitaiteilija ja skenografi
 Taina West, toimittaja ja käsikirjoittaja

Kuvitteellisia Tainoja
 Taina Tomera, Astrid Lindgrenin satuhahmo
 Taina, "Taina vaan", punakaartilainen Viipurissa Antti Tuurin romaanissa Suuri asejuna Pietarista
 Taina, hammaslääkäri Anu Kaipaisen romaaneissa Naistentanssit ja Kuninkaan paikka.

Taina sukunimenä
 Anneli Taina (s. 1951), kansanedustaja, puolustusministeri 1995–1999 (Kokoomus) ja Etelä-Suomen läänin maaherra 2003–2009
 Hannu Taina (s. 1941), kuvittaja ja graafikko
 Irma Taina, elokuvaleikkaaja
 Jorma Taina (1944–2020), merenkulkutalouden professori ja päätoimittaja
 Taavi Taina (1888–1965), jääkärikapteeni

Lähteet 

Etunimet
Sukunimet